**DESIGN- ÉS MŰVÉSZETMENEDZSMENT**

## *Lengyel Zsanett – doktorandusz (DE BTK, IDI)*

lengyelzsanett1@gmail.com

Tanév: 2022/2023/2 (levelező tagozat)

**Időpont: 2023. május 6. (Részletek az órarendben.)**

## **Annotáció**

## A design- és művészetmenedzsment című kurzus elsősorban a kreatív ipari terület szerteágazó világába nyújt betekintést. Egy design- és művészetmenedzser otthonosan mozog nemcsak a design- és művészetelmélet aktuális kérdéseiben (Pl.: poszthumán design, transzhumán design, biodesign, social design stb.), de olyan témákban is, mint egy-egy márka vagy galéria működésének fenntartása, szakszerű menedzselése. A kurzus hallgatói többek között megismerkednek a hazai design- és művészetmenedzseri szcéna aktuális kihívásaival, lehetőségeivel, valamint trendjeivel, miközben általános design- és művészetelméleti tudással egyaránt gazdagodnak. Az elméleti bevezető mellett a hallgatók egy kreatív feladaton keresztül sajátíthatják el egy választott galéria vagy designmárka menedzselésének alapjait – a fiktív projekt kidolgozása egyéni feladat.

**Követelmények**

* Aktív részvétel az órán.
* Egyéni feladat elkészítése: (1) egyéni projekt elkészítése.

**Egyéni feladat**

Egy fiktív designmárkát, galériát szükséges kitalálni, pozícionálni. Nem a vizuális elemek elkészítése, hanem a design- és művészetmenedzseri szakma megértése fontos a feladaton keresztül.

**Példa az egyéni feladathoz**

Találj ki egy magyar divatmárkát (aminek te vagy a menedzsere), melynek fő profilja az értéknövelő újrahasznosított termékek. Hogyan vezetnéd be a piacra? Hogyan kommunikálnál? Mitől lennél egyedi? Alkoss néhány posztot a közösségi média felületekre. Milyen csatornán árusítanál? Designboltokban? Online? – Melyiket miért választanád?

További témakijelöléseket az első óra alkalmával adok meg. Egyéni ötletek kidolgozására is van lehetőség, melynek feltétele az előzetes egyeztetés.

**A dolgozat (projektdokumentáció) formai követelményei**

* terjedelme minimum 5000 – maximum 10 000 karakter (szóközzel)
* az első oldalon szükséges feltüntetni: név, a munka címe, a témaválasztás rövid indoklása
* határidő: május 15.

A feladat leadása a kurzus e-learning felületén lehetséges.

**Témakörök**

* BEVEZETÉS
* DESIGNELMÉLETI KONTEXTUALIZÁCIÓ
* MŰVÉSZETELMÉLETI KONTEXTUALIZÁCIÓ
* DESIGNEREK/MŰVÉSZEK – KIK ŐK?
* MENEDZSEREK – KÉPZÉSEK, INTÉZMÉNYEK, SKILLEK, KÖZÖSSÉG, LEHETŐSÉGEK
* HAZAI KÖRKÉP
* NEMZETKÖZI KÖRKÉP
* TUDOMÁNYOS SZEMLE

**Ajánlott irodalom:**

Hesmondhalgh, D. (2018). *The Cultural Industries.* SAGE Publications Ltd.

Papanek, V. (1971). *Design for the Real World. Human Ecology and Social Change*. New York: Pantheon Books.

Slézia, J. (2013). *Kortárs nemzetközi design.* DESIGNTREND KFT.

Slézia, J. (2014). *Kortárs magyar formatervezés – 2000 – 2013*. DESIGNTREND KFT.

Szentpéteri, M. (2010). *Design- és kultúra. Befogadó designkultúra.* Építészfórum. (Elérhető: <https://epiteszforum.hu/uploads/files/2010/03/design-es-kultura-szentpeteri-2010.pdf>)

**Ajánlott magyar és nemzetközi oldalak:**

* Art is Business magazin (print és online): <https://www.artisbusiness.hu/hu/>
* Art Market Budapest: <https://artmarketbudapest.hu/>
* ArtMagazin: <https://www.artmagazin.hu>
* Designboom: <https://www.designboom.com/>
* Designisso (MOME internetes magazinja): <https://designisso.com/>
* Designo – a designkultúra folyóirata: <https://disegno.mome.hu>